**Eesti Mereakadeemia üld- ja alusõppe keskuse tegevuse alused**

1. **Üldsätted**
   1. Üld- ja alusõppe keskus on Eesti Mereakadeemia (edaspidi *EMERA*) koosseisu kuuluv akadeemiline üksus.
   2. Üld- ja alusõppe keskuse nimetus inglise keeles on *Centre of General and Basic Studies*.
   3. Tegevuse alustega sätestatakse üld- ja alusõppe keskuse tegevusvaldkonnad, eesmärgid ja ülesanded, struktuur, juhtimine, vara valdamine ning tegevuse finantseerimine.
   4. Üld- ja alusõppe keskuse moodustab, kujundab ümber ja lõpetab EMERA direktor.
2. **Tegevusvaldkonnad, eesmärk ja ülesanded**
   1. Üld- ja alusõppe keskuse tegevusvaldkonnad on:
      1. kõrghariduse võimaldamine rakenduskõrgharidus- ja magistriõppekavade alusel üld- ja alusõppega seotud valdkondades;
      2. valdkonna teadus- ja arendustöö korraldamine.
   2. Üld- ja alusõppe keskuse eesmärgiks on tagada oma tegevusvaldkondades EMERA strateegiliste eesmärkide saavutamine.
   3. Üld- ja alusõppe keskuse põhiülesanded on:
      1. õppe-, teadus- ja arendustegevus tegevuse aluste punktis 2.1 nimetatud valdkondades.
      2. teadmusteenuste, s h täiendusõppe teenuste osutamine;
      3. õppejõudude järelkasvu kindlustamine;
      4. koostöö riigi- ja kohaliku omavalitsuse, tööandjate ja erialaliitude ja -seltsidega;
      5. õppetööks, rakendus- ja teadusuuringute läbiviimiseks ja arendustegevuseks vajalike seadmete, kirjanduse, inventari ja muude vahendite tagamine;
      6. üld- ja alusõppe keskuse koosseisus olevate laborite tegevuse koordineerimine;
      7. muude ülesannete täitmine vastavalt tegevuse alustele ja teistele õigusaktidele.
3. **Struktuur, juhtimine**
   1. Üld- ja alusõppe keskuse struktuuri kuuluvad järgmised laborid:
      1. füüsika labor;
      2. elektrotehnika ja elektroonika labor.
   2. Üld- ja alusõppe keskust juhib üld- ja alusõppe keskuse juhataja.
4. **Vara ja finantseerimine**
   1. Üld- ja alusõppe keskuse kasutusse antud vara on ülikooli vara.
   2. Üld- ja alusõppe keskuse vara vallatakse ja kasutatakse kooskõlas EMERA põhimääruse, ülikooli sise-eeskirjade ning tööd reguleerivate teiste dokumentide.
   3. Üld- ja alusõppe keskusel on eelarve, mis on EMERA eelarve osa. Üld- ja alusõppe keskuse eelarvevahendite käsutajaks on üld- ja alusõppe keskuse juhataja.